उस समय इस विचित्र शिशु का समाचार सुनकर पृथ्वी के अधिकांश राजा इसे देखने के लिए आए थे। चेदिराज ने सबका यथोचित्त सत्कार करके बालक शिशुपाल को सबकी गोद में रखा, परंतु न तो अधिक भुजाएँ गिरीं और न तीसरा नेत्र लुप्त हुआ। भगवान श्रीकृष्ण और महाबली बलराज भी अपनी बुआ से मिलने और उनके लड़के को देखने के लिए चेदिपुरी में आए। बुआ ने अपने भतीजे श्रीकृष्ण की गोद में प्रेम से अपना बालक रख दिया। उसी समय उसकी अधिक दो भुजाएँ गिर गईं और तीसरा नेत्र गायब हो गया। शिशुपाल की माता भयभीत होकर श्रीकृष्ण से कहने लगीं कि मुझे एक वर दो कि तुम शिशुपाल के सारे अपराध क्षमा कर दोगे। तब श्रीकृष्ण ने अपनी बुआ को आश्वासन दिया कि तुम चिंता ना करो, मैं इसके एक नहीं सौ अपराध भी क्षमा कर दूँगा। इसी वरदान के कारण शिशुपाल श्रीकृष्ण का भरे दरबार में अपमान कर रहा है।